Tyskland okkuperte Ungarn 19. mars 1944. SS-offiseren Adolf Eichmann og hans kom 21. mars 1944 til Budapest og en uke senere var en landsdekkende plan for internering og gettoer klar. Tyske og ungarske representanter ble enige om deportasjon av absolutt alle jøder i Ungarn. Forberedelser og planlegging pågikk i april og tidlig mai, blant annet var Rudolf Höß i Budapest for å diskutere fremdriftsplanen for deportasjonene med Adolf Eichmann og de ungarske statsbanene (MÁV). Deportasjonene til Auschwitz begynte 15. mai 1944 og pågikk deretter i stort tempo.